от какво и как се произвеждат дървесните пелети?
дървесните пелети се състоят само от естествени дървесни остатъци, в резултат на дървообработване, представляват основно дървесни стърготини  или дърво, което е трудно да се използва в строителството. използва се основно мека дървесина, но също така все по-често и твърда такава. малки количества (1%) от растителни суровини, като царевично нишесте, могат да бъдат добавени за улесняване на сгъстяването. тези дървесни остатъци се изсушават и смачкват, ако е необходимо. след това получената субстанция се пресова в матрица, от която пелетите излиза на малки пръчици. дървесните пелети са сертифицирани, главно по норма enplus a1, а строгият контрол гарантира висококачествено гориво за отопление на дома ви с много ниско въздействие върху околната среда. много ниското съдържание на пепел гарантира ефективността на горивото, а пепелта е идеална като тор за градината. така че не се произвеждат отпадъци за околната среда.